Innere Stadt

A Innere Stadt (en dialecto vienés Innare Schdåt, en aragonés Ciudat interior) ye o districto numero 1 d'a ciudat de Viena (en alemán 1. Bezirk). A Innere Stadt ye o Casco Antigo de Viena. Dica 1850 as mugas d'a ciudat de Viena coincidiban con a Innere Stadt. Tradicionalment se dividiba en cuatre vicos, que recibiban o nombre de cuatre importants puertas d'a ciudat:

 Stubenviertel (nord-este),
 Kärntner Viertel (sud-este),
 Widmerviertel (sud-ueste),
 Schottenviertel (nord-ueste). www.stadt-wien.at

A Ringstraße rodia a ciudat por o mesmo puesto a on lo feban d'antis mas as murallas d'a ciudat.

O primer districto ye, con un total de 100.745 treballadors, o districto a on mas chent tien o suyo puesto de treballo en Viena. Isto se debe en parti a o turismo, asinas como a la presencia astí d'as oficinas centrals de muitas interpresas.

 Cheografía 
A Innere Stadt ye o districto central de Viena. Muga con Leopoldstadt por o nord-este, con Landstraße por o este, con Wieden y Mariahilf por o sud, con Neubau y Josefstadt por l'ueste, y con Alsergrund por o norte. A muga d'o districto prencipia en Urania y contina por Wienfluss, Lothringerstraße, Karlsplatz, Gedreidemarkt, Museumsplatz, Museumstraße, Auerspergstraße, Landesgerichtsstraße, Universitätsstraße, Maria-Theresien-Straße y o Donaukanal.

 Puestos d'intrés 
 Albertina
 Burgtheater
 Graben
 Palacio Imperial de Hofburg
 Kapuzinergruft
 Kärntner Straße
 Ilesia Luterana de Viena
 Kunsthistorisches Museum
 Ilesia de Maria am Gestade
 Peterskirche
 Ruprechtskirche
 Schottenstift
 Stephansdom
 Casa d'a Ciudat de Viena
 Pestsäule
 Virgilkapelle
 Opera Estatal de Viena
 Stadtpark

 Escudo 
O escudo d'o primer districto ye una cruz blanco sobre fondo royo. Iste ye tamién o escudo d'a ciudat de Viena y d'o Estato de Viena. L'actual escudo d'armas data d'arredol de 1270, cuan apareixe por primera vegata en as monedas de "Wiener Pfennige" vienesas. Se podría basar probablement en a bandera que feban servir os exercitos d'o Rei d'os romanos, ya que a bandera de combate d'o rei Rodolfo I d'Alemanya teneba un disenyo parellán.

 Referencias 

 Bibliografía 
  "Wien - 1. Bezirk - Innere Stadt", Wien.gv.at, 2008, pachina web (15 subpachinas): Wien.gv.at-innerestadt.
  Grabovszki, Ernst: Innere Stadt, Wien, 1. Bezirk. Verlag Sutton, Erfurt 2002, ISBN 3-89702-467-5

 Vinclos externos 

  Historia d'a Innere Stadt en a pachina d'a ciudat de Viena.
   UNESCO. Inclusión d'a Inner Stadt de Viena en a lista de Patrimonio d'a Humanidat.
  Información cheneral d'a Innere Stadt. Partiu Verde.
  Centro historico de Viena

Categoría:Districtos de Viena
Categoría:Patrimonio d'a Humanidat en Austria